Da Mühlhiasl, Johann (Johannes) Lang oda Matthias Lang (* 16. Septemba 1753; † 1805 in Zwiesl), wor a Weissoga und Prophet ausm Boarischn Woid, deswegn hod man a Woidprophet gnennt. Ea guit ois boarischa Nostradamus. Es is umstrittn, ob a wiaklich glebt hod, deshoib woass ma a gor ned genau wia a ghoassn hod. De Weissogunga san - wissenschoftlich gsegn - aa frogwiadig, ghearn oba zua boarischn Voikskuitua. Wia bei oin Prophezeiunga ko ma hintahea imma vui eineinterpretian.